- Наталля, намі атрыманы запыт польскага перакладчыка. Я даў даручэнне накіраваць хадайніцтва ў Міністэрства інфармацыі Рэспублікі Беларусь, бо Міністэрства культуры, на жаль, не займаецца выдавецкімі справамі. Таксама мы накіруем запыт у Міністэрства замежных спраў з хадайніцтвам часткова прафінансаваць гэтае выданне за кошт сродкаў Культурнага цэнтра Беларусі ў Польшчы і паспрыяць пошуку спонсараў. Дарэчы, наша Міністэрства культуры выдала "Дзікае паляванне караля Стаха" на чатырох мовах сумесна з Беларускім фондам культуры якраз за кошт спонсарскіх сродкаў. На жаль, на момант падрыхтоўкі гэтага фаліянта перакладу на польскую яшчэ не было. Увогуле ж, справа гэтая важная і вартая ўсебаковай падтрымкі.